Myšiak hôrny

**Myšiak hôrny** (iné názvy: **myšiak lesný**, **myšiak obyčajný**, staršie: **myšiak**, **kaňa**, **kaňúr**; lat. *Buteo buteo*) je dravý vták z čeľade jastrabovitých (*Accipitridae*). Má strednú veľkosť. Je to najpočetnejší dravec v Európe aj na Slovensku.  Podľa Medzinárodnej únie na ochranu prírody a prírodných zdrojov myšiak hôrny patrí medzi najmenej ohrozené druhy, celková populácia je stabilná.

## Opis
left|thumb|V&nbsp;lete
Dorastá do veľkosti 50 až 57&nbsp;cm, v&nbsp;rozpätí krídel meria 113 – 130&nbsp;cm a váži 775 – 975 g. Má kompaktnú postavu, dlhé široké krídla s&nbsp;čiernymi koncami letiek, v&nbsp;lete široko roztvorený, krátky, zaokrúhlený chvost s&nbsp;tmavým pruhovaním a s&nbsp;tmavou páskou na konci, žlté neoperené končatiny a žltý, na konci čierno sfarbený zobák. Myšiak hôrny má zo všetkých vtáčích druhov jedno z&nbsp;najpremenlivejších sfarbení operenia, ktoré sa môže pohybovať od čisto bielej až po takmer čiernu. Všeobecne pritom platí, že zvrchu je vták sfarbený jednoliato, zatiaľ čo spodok tela máva svetlejší a aspoň čiastočne pruhovaný. Pohlavia sú sfarbené rovnako.

V Strednej Európe hrozí zámena s&nbsp;veľmi podobným, ale vzácnejším myšiakom severským (*Buteo lagopus*), ktorý má svetlý chvost a izolovanou tmavou škvrnou v&nbsp;ohybe spodku krídla, a s&nbsp;včelárom lesným (*Pernis apivorus*), ktorý má na rozdiel od myšiak hôrneho žlté oči a užšie krídla.

### Hlas
Ozýva sa najčastejšie mňaukavým, ďaleko počuteľným „vijé“, ktoré často napodobňuje sojka škriekavá (*Garrulus glandarius*). Mláďatá o&nbsp;potravu už od prvého dňa žobrajú pretiahnutým „piiij piiij“, ktoré sa s&nbsp;pribúdajúcim vekom stáva hlbším a hlasitejším. ().

## Rozšírenie a početnost
Hniezdi v&nbsp;takmer celej Európe s&nbsp;výnimkou Islandu, časti Írska a Škandinávskeho polostrova, východne zasahuje v&nbsp;podobe širokého pruhu cez Strednú Áziu až po Japonsko. Zatiaľ čo v&nbsp;Európe sú populácie predovšetkým stále (s&nbsp;výnimkou tých severských), ázijskí jedinci na zimu väčšinou migrujú na juh a juhovýchod kontinentu (pozri mapku s&nbsp;rozšírením).

V&nbsp;Európe je myšiak hôrny s&nbsp;takmer 1 miliónom hniezdiacich párov najhojnejším dravcom vôbec. 

V Česku sa zdržuje početne po celý rok, hniezdi tu v&nbsp;počte 9 500 – 13&nbsp;000 párov, a to až po nadmorskú výšku , a zimuje v&nbsp;počte 20&nbsp;000 – 50&nbsp;000 jedincov. V&nbsp;jeho populačnom trende bol pritom v&nbsp;minulých rokoch zaznamenaný mierny vzostup.

Hniezdi v&nbsp;lesoch, za potravou lieta na otvorené priestranstvá, ako napr. polia, lúky alebo pastviny; často vysedáva aj vedľa ciest.

## Výskyt a stav na Slovensku
Na Slovensku je myšiak stály až prelietavý vták. Severské jedince tiahnu približne južným smerom a môžu tu zimovať.

Odhadovaný počet hniezdiacich párov  v rokoch 19801999 bol 5 000 - 7 000, zimujúcich jedincov 13 000 - 25 000. Na území Slovenska bolo hniezdenie dokázané alebo pravdepodobné na 97,2 % mapovacích kvadrátov, zimovanie bolo preukázané na 95,10 % mapovacích kvadrátov. Veľkosť populácie i územie na ktorom sa vyskytoval boli *stabilné*, maximálna zmena do 20%.  Ekosozologický status v roku 1995 žiadny. V roku 1998 *LR:lc*, *LR* - menej ohrozený druh, *lc* - najmenej ohrozený taxón. V roku 2001 *LR* - menej ohrozený. 

Odhadovaný počet hniezdiacich párov v rokoch 20082012 bol 800015000 párov. Krátkodobý trend i veľkosť územia na ktorom hniezdil za posledných 12 rokov (20002012) aj z pohľadu dlhodobého trendu od roku 1980 (19802012) boli *stabilné*. V roku 2014 LC - menej dotknutý.

Odhadovaný počet hniezdiacich párov v rokoch 20132018 bol 1000015000 párov. Krátkodobý trend i veľkosť územia na ktorom hniezdil za posledných 12 rokov (20072018) aj z pohľadu dlhodobého trendu od roku 1980 (19802018) boli *stabilné*.

## Správanie
Počas obdobia hniezdenia sú myšiaky teritoriálne, mimo tohto obdobia, hlavne v&nbsp;oblastiach s&nbsp;nadbytkom potravy, však často tvoria menšie voľné skupiny. Tie možno zaznamenať aj&nbsp;počas sťahovania. Je známy vďaka svojim zásnubným letom, pri ktorých kruhovo plachtí, voľne padá a opäť stúpa.

### Potrava
Štruktúra potravy môže byť podľa miestnych podmienok, aj vzhľadom k premenlivému životnému priestoru myšiaka, silno variabilná.

[thumb|Myšiak na pozorovateľni (tmavá [morfa (taxonómia)|morfa)]]
Jeho potrava je tvorená hlavne malými cicavcami, v Strednej Európe ide predovšetkým o&nbsp;hraboša poľného (*Microtus arvalis*). Požiera aj vtákov, väčšinou mladé jedince, plazy (jašterice, hady), červy, obojživelníky (najmä žaby) a ryby, konkrétne mŕtve alebo umierajúce jedince. Často vyhľadáva i&nbsp;autami zrazené zvieratá, čím sa sám vystavuje nebezpečiu kolízie s&nbsp;vozidlami.

V oblasti okolo Castellu v bavorskom obvode Dolné Fransko bolo v rokoch 1945 až 1960 preukázaných 384 druhov ukoristených zvierat na hniezdach, pričom cicavce (hlavne myši) tvorili 70 % a vtáky 12 %. Zvyšok tvorili plazy 15 % a obojživelníky 3 %.

V&nbsp;rokoch 1981 – 1984 bola v&nbsp;okolí Berlína uskutočnená štúdia zaoberajúca sa zložením potravy u&nbsp;ešte neoperených mláďat. Na hniezdach bolo ako korisť zaznamenaných celkom 257 druhov živočíchov, z&nbsp;čoho 37 % predstavovali malé cicavce (predovšetkým hraboše), 59 % vtáky, 1 % plazy, ďalšie 1 % obojživelníky a ostávajúce 2 % ryby.

### Hniezdenie
Pohlavne dospieva v 2. alebo 3.&nbsp;roku života. Páry sú monogamné a často spolu vydržia po celý život. Rozmerné hniezdo z&nbsp;vetví buduje spravidla vysoko v&nbsp;korune stromu. Prvé vajce samice začínajú v Strednej Európe klásť už v&nbsp;marci, väčšinou však až v&nbsp;polovici apríla. V&nbsp;jednej znáške bývajú zvyčajne 2 až 3, niekedy aj&nbsp;1 alebo 4 biele, červeno-hnedo škvrnité, priemerne 56&nbsp;x&nbsp;45&nbsp;mm veľké vajcia vážiace asi 60&nbsp;g. Sú kladené v&nbsp;intervale 2 až 3&nbsp;dní a na ich 33 – 35 dennej inkubácii sa zúčastňujú obidvaja rodičia. Mláďatá hniezdo opustia po 42 – 49 dňoch, ale stále sa nachádzajú v&nbsp;jeho blízkosti a ešte ďalších 6 – 10 týždňov sú rodičmi kŕmené. Potom hniezdne teritórium opustia a usadia sa zvyčajne niekoľko kilometrov od jeho hraníc. Napriek tomu však boli zaznamenané aj&nbsp;prípady, keď sa mláďa uchýlilo od hniezda vo vzdialenosti celých 200&nbsp;km.
thumb|Mláďatá v&nbsp;hniezde

Úmrtnosť mladých vtákov v&nbsp;prvom roku života predstavuje 51 %, v&nbsp;druhom roku 32 % a v treťom roku už iba 29 %.

V&nbsp;prírode sa často dožíva asi 10&nbsp;rokov. Najstarší vo voľnej prírode žijúci jedinci sa dožili celých 26&nbsp;rokov.

## Hrozby
V&nbsp;súčasnej dobe myšiaky ohrozuje predovšetkým prenasledovanie, kolízie s&nbsp;vozidlami, zranenia na drôtoch elektrického napätia, rušenie na hniezdiskách a výrub lesov, ktoré často vedú k strate hniezd.

## Klasifikácia
Myšiak hôrny je jedným z&nbsp;28 zástupcov rodu *[[Buteo]]*, ktorý je v&nbsp;Eurázii a Afrike zastúpený 10 druhmi. jeho najbližším príbuzným sú myšiak hrdzavý (*B. rufinus*), myšiak východný (*B. hemilasius*) a myšiak vrchovský (*B. oreophilus*), s&nbsp;ktorými tvorí tzv. superdruh.

### Poddruhy
Rozoznávame 11 poddruhov:
 
* *B. b. buteo* – Európa východne po Fínsko, Rumunsko a Turecko, izolovane žije aj na Madeire; zimuje na juhu svojho areálu rozšírenia.
* *B. b. arrigonii* – Korzika a Sardínia.
* *B. b. rothschildi* – Azory.
* *B. b. insularum* – Kanárske ostrovy.
* *B. b. bannermani* – súostrovie Kapverdy.
* *B. b. vulpinus* – vyskytuje sa v&nbsp;rozmedzí od severnej Škandinávie a európskej časti Ruska východne po rieku Jenisej a južne po Kaukaz a strednú Áziu; zimuje predovšetkým v&nbsp;subsaharskej Afrike a v&nbsp;južnej Ázii.
* *B. b. menetriesi* – Krym a Kaukaz, južne po východné Turecko a severný Irán. 
* *B. b. japonicus* – vyskytuje sa v&nbsp;rozmedzí od jazera Bajkal a Mongolska východne cez Amur až po Sachalin a Japonsko, južne zasahuje po Tibet; zimuje v&nbsp;južnej Ázii.
* *B. b. refectus* – západná Čína.
* *B. b. toyoshimai* – ostrovy Izu, Boninské ostrovy.
* *B. b. oshiroi* – Borodinské ostrovy.

## Ochrana
Je zákonom chránený, spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Referencie

## Iné projekty

## Externé odkazy
 
* 

## Zdroj
* BirdLife International 2014. *[http://www.iucnredlist.org/details/61695117/0 Buteo buteo]*. The IUCN Red List of Threatened Species. Version 2014.2. . Prístup 22. august 2014.
*
* NATURA 2000, Atlas živočíchov: myšiak lesný 

Kategória:Jastrabovité
Kategória:Vtáky na Slovensku
Kategória:Najmenej ohrozené druhy
Kategória:Živočíchy európskeho významu